Η ***Απαγορευμένη αγάπη*** ήταν μία ελληνική καθημερινή δραματική τηλεοπτική σειρά, παραγωγής 1998-2006, που αποτελεί την προσαρμογή της γερμανικής τηλεοπτικής σειράς Verbotene Liebe στα ελληνικά δεδομένα και προβλήθηκε από τον τηλεοπτικό σταθμό Mega Channel από τις 5 Οκτωβρίου του 1998 μέχρι τις 23 Ιουνίου του 2006. Το κύριο θέμα της σειράς, κατά τις πρώτες σεζόν μετάδοσής της, ήταν ο απαγορευμένος έρωτας μεταξύ δύο αδερφών, του Δημήτρη Ζαχαρίου και της Αλεξάνδρας Μακρή, που ωστόσο δεν γνώριζαν την βιολογική μεταξύ τους σχέση. Η σειρά προβλήθηκε οκτώ συνεχόμενες τηλεοπτικές σεζόν και αποτελείται από 1.798 επεισόδια.

Λόγω της μεγάλης διάρκειας της σειράς το καστ, η συγγραφική ομάδα και οι σκηνοθέτες άλλαζαν κατά τα χρόνια με κανέναν από τους αρχικούς συντελεστές της να παραμείνει μέχρι το τέλος. Την επιμέλεια του σεναρίου ανέλαβε αρχικά ο Λευτέρης Καπώνης και τη σκηνοθεσία ο Αντώνης Τέμπος. Σεναριογράφοι της σειράς υπήρξαν ακόμη η Ελένη Καπώνη, ο Κώστας Καπώνης, ο Κώστας Βαζάκας, ο Νίκος Απειρανθίτης και η Έλενα Σολωμού. Τη σκηνοθεσία ανέλαβαν επίσης ο Βασίλης Θωμόπουλος, ο Θοδωρής Κωνσταντόπουλος, ο Θανάσης Τσαουσόπουλος και ο Μάκης Πετρόπουλος. Οι ηθοποιοί με τη μακροβιότερη παρουσία στο καστ της σειράς ήταν ο Φώτης Μακρής, η Ελίνα Ακριτίδου και η Άννα Μιχαήλου που παρέμειναν στη σειρά από το πρώτο επεισόδιο μέχρι και τις αρχές του 2006.

Η *Απαγορευμένη αγάπη* είναι η μακροβιότερη σειρά του Mega Channel έχοντας τον μεγαλύτερο αριθμό επεισοδίων από οποιοδήποτε άλλη τηλεοπτική σειρά του σταθμού, ενώ μαζί με τις καθημερινές σειρές του ΑΝΤ1, τη *Λάμψη* και το *Καλημέρα ζωή* σε σκηνοθεσία και σενάριο του Νίκου Φώσκολου, είναι από τις μακροβιότερες σειρές της ελληνικής τηλεόρασης. Κατά τη διάρκειά τους οι σειρές αυτές έπαιζαν, κάθε απόγευμα, τις ίδιες ώρες σε διαφορετικά κανάλια.

Ιστορικό σειράς
---------------

Το 1998 το Mega Channel απέκτησε τα δικαιώματα της γερμανικής καθημερινής δραματικής σειράς *Verbotene Liebe*, που προβλήθηκε από το τηλεοπτικό δίκτυο Das Erste από το 1995 μέχρι το 2015, που στα ελληνικά μεταφράζεται ως *Απαγορευμένη αγάπη.* Μέχρι εκείνη την περίοδο το κανάλι είχε δημιουργήσει κάποιες από τις πιο επιτυχημένες εβδομαδιαίες δραματικές και κωμικές σειρές ενώ όσες φορές είχε δοκιμάσει να προβάλλει κάποια καθημερινή σειρά δεν είχε την ανάλογη επιτυχία όπως ο ANT1 με τις καθημερινές σειρές του Νίκου Φώσκολου *Η λάμψη* και *Καλημέρα ζωή* που είχαν αρκετούς κύκλους επεισοδίων και υψηλά νούμερα τηλεθέασης. Έτσι βλέποντας την επιτυχία της σειράς στο εξωτερικό αποφάσισαν να διασκευάσουν το σενάριο στα ελληνικά. Η επιτυχία της σειράς ήταν μεγάλη ιδιαίτερα τις τρεις πρώτες σεζόν της καθώς το θέμα της σειράς, με τον έρωτα μεταξύ δύο δίδυμων παιδιών που χωρίστηκαν μετά τη γέννα και 22 χρόνια μετά ερωτεύτηκαν κεραυνοβόλα, έκανε το κοινό να κολλήσει με την ιδιαίτερη αυτή υπόθεση της σειράς.

Μέχρι και τον 3ο κύκλο της σειράς, τη σεζόν 2000-2001, το πρωταγωνιστικό καστ παρέμεινε το ίδιο. Από το 2001 ξεκίνησαν διάφορες αποχωρήσεις ηθοποιών ακόμη και βασικών ρόλων της σειράς. Το ίδιο συνέβη και στο πρωτότυπο γερμανικό σενάριο με τους δημιουργούς να καλύπτουν το κενό με νέες ιστορίες και νέα πρόσωπα. Η πρώτη μεγάλη αποχώρηση από τη σειρά ήταν αυτή του Μάριου Αθανασίου, μετά το τέλος του τρίτου κύκλου, που ήταν και ο πρωταγωνιστής της σειράς. Στην περίπτωση αυτή υπήρξε αντικατάσταση από τον ηθοποιό Μάνο Γαβρά για τον τέταρτο και πέμπτο κύκλο της σειράς ενώ στους τελευταίους τρεις κύκλους το ρόλο του Δημήτρη Ζαχαρίου ερμήνευσε ο Οδυσσέας Σταμούλης. Το 2003, είχαν αρχίσει ήδη να εντάσσονται στο καστ νέοι πρωταγωνιστικοί χαρακτήρες δίνοντας νέα ώθηση στο σενάριο. Το 2004, στις αρχές του έκτου κύκλου, αποχωρεί ένας ακόμη από τους βασικούς πρωταγωνιστές ο Νικήτας Τσακίρογλου που ήταν ουσιαστικά και το τέλος της κύριας ιστορίας της σειράς.

Η νέα εποχή περιλάμβανε και πάλι ιστορίες απαγορευμένης αγάπης μεταξύ προσώπων νέων οικογενειών ενώ το πρωταγωνιστικό καστ της περιλάμβανε ηθοποιούς όπως η Μπέτυ Λιβανού, η Αντιγόνη Δρακουλάκη, ο Αλέξανδρο Παρθένη, ο Νίκο Γαλανό, ο Βασίλης Ευταξόπουλος, ο Γιώργος Χριστοδούλου και άλλοι. Την ίδια πορεία είχε και το πρωτότυπο σενάριο που στα 20 χρόνια προβολής της σειράς άλλαξε πολλές φορές το πρωταγωνιστικό καστ και περιλάμβανε πολλές ιστορίες κοινωνικού περιεχόμενου. Στην ελληνική *Απαγορευμένη αγάπη* το τηλεοπτικό κοινό ξεχώρισε κυρίως τους τρεις πρώτους κύκλους της σειράς με τους επόμενους πέντε να μην έχουν την ίδια επιτυχία και αποδοχή. Τη σεζόν 2005-2006, που ήταν και η τελευταία της σειράς, το σενάριο δέχεται και πάλι αλλαγές ενώ οι ιστορίες της σειράς είναι καινούργιες και διαρκούν για μία μόνο σεζόν. Στο πρωταγωνιστικό καστ του όγδοου και τελευταίου κύκλου εντάσσονται οι ηθοποιοί Κώστας Αποστολίδης, Ναταλία Δραγούμη, Σοφία Βογιατζάκη, Θανάσης Κουρλαμπάς και Μαριαλένα Κάρμπουρη.

Το σενάριο της σειράς αρχικά ανέλαβε ο Λευτέρης Καπώνης γράφοντας ουσιαστικά τους πρώτους τρεις κύκλους. Ακολούθησαν οι Ελένη Καπώνη και Κώστας Καπώνης για τρεις κύκλους, ενώ τις τελευταίες δύο σεζόν της σειράς το σενάριο ανέλαβε ο Κώστας Βαζάκας, ο Νίκος Απειρανθίτης και η Έλενα Σολωμού. Τη σκηνοθεσία της σειράς ξεκίνησε ο Αντώνης Τέμπος με τον Βασίλη Θωμόπουλο και τον Πάνο Κούτρα, ενώ από το 2001 μέχρι το 2006 σκηνοθέτες της σειράς ήταν ο Θοδωρής Κωνσταντόπουλος και ο Θανάσης Τσαουσόπουλος.

Διανομή
-------

### Πρωταγωνιστικό Καστ

| Ηθοποιός | Ρόλος | Κύκλοι Εμφάνισης | Περίοδος Εμφάνισης |
| --- | --- | --- | --- |
| Νικήτας Τσακίρογλου | Αντώνης Μακρής | 1-7 | 1998-2005 |
| Κώστας Αρζόγλου | Νίκος Ζαχαρίου #1 | 1-5 | 1998-2003 |
| Γιώργος Τζώρτζης | Νίκος Ζαχαρίου #2 | 6 | 2003-2004 |
| Ελίνα Ακριτίδου | Αλεξάνδρα Μακρή | 1-7 | 1998-2005 |
| Μάριος Αθανασίου | Δημήτρης Ζαχαρίου #1 | 1-3 | 1998-2001 |
| Μάνος Γαβράς | Δημήτρης Ζαχαρίου #2 | 4-5 | 2001-2003 |
| Οδυσσέας Σταμούλης | Δημήτρης Ζαχαρίου #3 | 6-8 | 2003-2006 |
| Σμαράγδα Σμυρναίου | Κατερίνα Ζαχαρίου | 1-6 | 1998-2004 |
| Τατιάνα Λύγαρη | Μπέτυ Μακρή #1 | 1-3 | 1998-2001 |
| Αιμιλία Υψηλάντη | Μπέτυ Μακρή #2 | 4-6 | 2001-2004 |
| Τιτίκα Βλαχοπούλου | Λίλα | 1-3 | 1998-2001 |
| Άννα Μιχαήλου | Σόφη | 1-7 | 1998-2005 |
| Άννυ Πασπάτη | Αλίκη | 1-3 | 1998-2001 |
| Ασημάκης Αλεξίου | Μάκης Ζαχαρίου | 1-6 | 1998-2004 |
| Γιώργος Γιανναράκος | Ανδρέας | 1-2 | 1998-2000 |
| Μαρίνος Δεσύλλας | Λουκάς | 1-3 | 1998-2001 |
| Ρέα Καραγιαννίδου | Βίκυ Ζαχαρίου #1 | 1-4 | 1998-2002 |
| Έλενα Τυρέα | Βίκυ Ζαχαρίου #2 | 5 | 2002-2003 |
| Φώτης Μακρής | Άλκης Μακρής | 1-8 | 1998-2006 |
| Φωτεινή Τσακίρη | Νόρα | 1-5 | 1998-2003 |
| Άριελ Κωνσταντινίδη |  | 4-5 | 2001-2003 |
| Χρύσα Κοντογιώργου |  | 4-5 | 2001-2003 |
| Λεωνίδας Κακούρης |  | 4-5 | 2001-2003 |
| Βασίλης Ευταξόπουλος | Λουκάς | 4-7 | 2001-2005 |
| Μπέτυ Λιβανού | Άννα Ρήγα | 4-8 | 2001-2006 |
| Αφροδίτη Αλ Σάλεχ | Κάτια | 5-6 | 2002-2004 |
| Σπύρος Σπαντίδας | Αλέκος Τερζόγλου | 5-8 | 2002-2006 |
| Αντιγόνη Δρακουλάκη | Δάφνη Ρήγα | 5-8 | 2002-2006 |
| Αλέξανδρος Παρθένης | Έκτορας | 5-8 | 2002-2006 |
| Ελένη Φιλίνη | Πατρίσια | 7 | 2004-2005 |
| Νίκη Σερέτη | Γκλόρια | 7 | 2004-2005 |
| Νίκος Γαλανός |  | 7-8 | 2004-2006 |
| Γιώργος Χριστοδούλου | Αριστείδης | 7-8 | 2004-2006 |
| Χριστίνα Αλεξανιάν | Αλεξία | 7-8 | 2004-2006 |
| Κώστας Αποστολίδης | Απόστολος | 8 | 2005-2006 |
| Ναταλία Δραγούμη | Χριστιάνα | 8 | 2005-2006 |
| Μαρίνα Τσιντικίδου | Άννα | 8 | 2005-2006 |
| Σοφία Βογιατζάκη | Ελένη | 8 | 2005-2006 |
| Θανάσης Κουρλαμπάς | Θανάσης | 8 | 2005-2006 |
| Μαριαλένα Κάρμπουρη | Ηλέκτρα | 8 | 2005-2006 |

### Άλλοι Χαρακτήρες

| Ηθοποιός | Ρόλος | Εμφάνιση |
| --- | --- | --- |
| Σταύρος Νικολαΐδης | Νότης | 1998-2000 |
| Βαρβάρα Λαζαρίδου |  | 1998-2000 |
| Γεωργία Ζώη |  | 1998-1999 |
| Χρίστος Κόκκινος | διευθυντής εργοστασίου | 1998-1999 |
| Ουρανία Αργυροπούλου | γιατρός | 1999-2006 |
| Τάσος Κοντραφούρης | Άγγελος | 2000 |
| Ανδρέας Κωνσταντινίδης | Τίμος | 2000-2001 |
| Μιχάλης Γεωργίου | εκβιαστής | 2000-2001 |
| Κωνσταντίνος Λεβαντής | Γιάννης | 2001 |
| Δήμητρα Τζιόβα | Ράνια | 2001-2002 |
| Θανάσης Μιχαηλίδης |  | 2002-2003 |
| Μιχάλης Άνθης |  | 2002-2005 |
| Βίκυ Κουλιανού | Φαίη | 2003-2004 |
| Άννα Στάτσκαγια | Τζίνα | 2003-2004 |
| Άννα Γκλέτσου |  | 2003-2004 |
| Νίκος Παπαδόπουλος | Κωνσταντίνος | 2003-2004 |
| Πέτρος Ξεκούκης |  | 2003-2004 |
| Απόστολος Σφακιανάκης |  | 2003-2004 |
| Νίκος Καραγεώργης | Ρούσσος | 2003-2006 |
| Ιωάννα Σεμιτέκολου |  | 2003-2004 |
| Έφη Ρευματά |  | 2003 |
| Απόστολος Τσιρώνης |  | 2003-2004 |
| Σπύρος Θεοδόσης | Νίκος | 2003-2005 |
| Σπύρος Πάντζας | Σπύρος | 2003-2006 |
| Γιώργος Κοψιδάς |  | 2004 |
| Γιάννης Ζαφείρης |  | 2004 |
| Γεωργία Γεωργόνη | Μαρίζα | 2004-2006 |
| Λορέντζος Φραγκούλης | Παύλος | 2004-2006 |
| Βίκυ Πρωτογεράκη |  | 2004-2006 |
| Δάφνη Δελατόλα | Αμάντα | 2004-2006 |
| Γιώργος Καυγαλάκης | Κεχαγιάς | 2004-2006 |
| Χρίστος Κόκκινος | πρόεδρος δικαστηρίου | 2005 |
| Ελένη Φιλιούση |  | 2005-2006 |
| Ρόζμαρι Περάκη |  | 2005-2006 |
| Γωγώ Κωβαίου |  | 2005-2006 |
| Κατερίνα Χέλμη |  | 2005-2006 |
| Ορφέας Παπαδόπουλος | Ανδρέας | 2005-2006 |
| Κωνσταντίνος Βασιλόπουλος | Σπύρος | 2005-2006 |
| Κώστας Στεφανάκης | Μπίλης Μέκουλας | 2005-2006 |
| Αντώνης Ζαχαράτος | Γρηγόρης Στυλιανού | 2005-2006 |
| Δανάη Παπουτσή | Βίκυ Δηλέρη | 2006 |

### Συμμετοχές


|  |  |  |  |
| --- | --- | --- | --- |
| 
* Ιωσήφ Μαρινάκης
* Φίλιππος Σοφιανός
* Ντορέττα Παπαδημητρίου
* Φώτης Αρμένης
* Χρήστος Βασιλόπουλος
* Βέρα Κρούσκα
* Γιώργος Καπουτζίδης
* Ιωάννα Γεροκωνσταντή
* Γιάννης Ζαβραδινός
* Ιωάννα Μπαλτσάκη
* Στέλλα Μπονάτσου
* Δημήτρης Τοπαλίδης
* Τάσος Σωτηράκης
* Αντέλα Μέρμηγκα
 | 
* Έλενα Γιαλαματζή
* Κατερίνα Αναστασίου
* Μιχάλης Ταμπούκας
* Ορφέας Ζαφειρόπουλος
* Αθηνά Δόμβρου
* Δήμητρα Ζαχαρή
* Στέλλα Κρούσκα
* Σοφία Γασπαρινάτου
* Glen Eberspecher ως Dio
* Χρήστος Συριώτης
* Γιώργος Γιαννακόπουλος
* Ζωή Κατσάτου
* Χρήστος Γλυκός
* Χριστίνα Δημητράκου ως Νεφέλη

 | 
* Σπύρος Ιωάννου
* Χρήστος Φωτίδης
* Σάντρα Τσιλιγγερίδου
* Στάθης Βούτος
* Δημήτρης Καστανιώτης
* Άγγελος Ευθυμίου
* Βασίλης Πουλάκος
* Σίσσυ Αλατά
* Πρόδρομος Τοσουνίδης
* Ρένα Βαμβακοπούλου
* Έκτωρ Καλούδης
* Κάτια Αυγουστάτου
* Ορέστης Διβανής
* Θανάσης Βισκαδουράκης
* Μάκης Ακριτίδης

 | 
* Αλεξάνδρα Παντελάκη
* Ανδρέας Ευαγγελάτος
* Τάσος Παπαναστασίου
* Νίκος Μποτόπουλος
* Στέργιος Ιωάννου
* Ελένη Τζώρτζη
* Μαρία Μυριοκεφαλιτάκη
* Δήμητρα Παπαδήμα
* Δημήτρης Βερύκιος
* Νικολέτα Σταυρίδου
* Γιώργος Δανέζης
* Εύα Στυλάντερ
* Αρετή Ζαχαριάδου
* Πέτρος Αλατζάς
* Τίσσα Βασιλάκη
* Μάνος Αντωνίου ως Βλάσης
* Βούλα Κώστα
* Σουλτάνα Νικολαΐδου

 |

Μουσική
-------

Τους πρώτους τρεις κύκλους της σειράς το τραγούδι των τίτλων έγραψε ο Αλέξανδρος Μουζάς. Τις σεζόν 2001-2004 το τραγούδι των τίτλων ήταν το "Απαγορευμένη αγάπη" σε στίχους Αντώνη Παπαϊωάννου και ερμηνεία Σοφίας Βόσσου. Στον έβδομο και όγδοο κύκλο της σειράς το τραγούδι των τίτλων άλλαξε και πάλι. Ο τίτλος του νέου τραγουδιού ήταν και πάλι "Απαγορευμένη αγάπη" σε στίχους Ναταλίας Γερμανού και ερμηνεία Χρήστου Δάντη.

Παραγωγή
--------

Αρκετοί νέοι Έλληνες ηθοποιοί έκαναν το τηλεοπτικό τους ντεμπούτο στην *Απαγορευμένη αγάπη*. Ο Μάριος Αθανασίου ήταν πρωταγωνιστής στους τρεις πρώτους κύκλους, ενώ προηγουμένως είχε κάνει απλά μια μικρή εμφάνιση στη σειρά *Ντόλτσε βίτα*. Ο ηθοποιός, σεναριογράφος και παρουσιαστής Γιώργος Καπουτζίδης συμμετείχε στη σειρά γύρω στο 2001, κάνοντας την πρώτη του τηλεοπτική εμφάνιση. Η Ντορέττα Παπαδημητρίου έκανε την πρώτη της εμφάνιση ως ηθοποιός στη σειρά το 2000. Ο Ιωσήφ Μαρινάκης έπαιξε στη σειρά λίγο πριν ολοκληρώσει τις σπουδές του στην υποκριτική. Ο Ορφέας Παπαδόπουλος συμμετείχε στη σειρά σε ηλικία 18 ετών, το 2005, όταν η παραγωγή έψαχνε ένα νεαρό ηθοποιό για ένα ρόλο 20 επεισοδίων. Η μητέρα του, που εργαζόταν ως ενδυματολόγος για τη σειρά, πρότεινε το γιο της.

Πνευματικά δικαιώματα
---------------------

### Χρήση τίτλου της σειράς από τον ANT1

Τον Ιανουάριο του 2014 ο τηλεοπτικός σταθμός ANT1 ξεκίνησε να προβάλλει την τουρκική δραματική σειρά *Hatirla Sevgili*. Ο ελληνικός τίτλος που έδωσαν οι ιθύνοντες του σταθμού στη σειρά ήταν *Απαγορευμένη αγάπη*. Λίγες μέρες μετά την πρεμιέρα της σειράς το Mega Channel ζήτησε την αφαίρεση του τίτλου αυτού γιατί ήταν ήδη καταχωρημένος στη σειρά του δικού τους προγράμματος. Έτσι στο τέλος του ίδιου μήνα ο ANT1 άλλαξε τον τίτλο της σειράς σε *Hatirla*.

### Πρώτη επανάληψη της σειράς και η διακοπή της

Η *Απαγορευμένη αγάπη* είναι η μόνη σειρά του Mega Channel που δεν έχει προβληθεί ποτέ σε επανάληψη μετά την ολοκλήρωσή της. Παρόλο που το κανάλι επέλεγε να προβάλλει τις υπόλοιπες καθημερινές του σειρές (*Παράλληλοι δρόμοι*, *Φιλοδοξίες*, *Βέρα στο δεξί*, *Μια στιγμή δυο ζωές* και *Τα μυστικά της Εδέμ*) σε επανάληψη κατά τις πρωινές ώρες όλα τα χρόνια λειτουργίας του η σειρά αυτή δεν επανέλαβε την προβολή της. 

Τον Μάιο του 2018, την περίοδο που το κανάλι αντιμετώπιζε μεγάλα οικονομικά προβλήματα και κάλυπτε τις ώρες του προγράμματός του με παλιές του σειρές, έγινε γνωστό πως η σειρά θα προβαλλόταν σε επανάληψη για πρώτη φορά με διπλά επεισόδια καθημερινά στις 19:40. Πράγματι την Τετάρτη 23 Μαΐου προβλήθηκαν τα δύο πρώτα επεισόδια της σειράς, 20 χρόνια μετά την αρχική τους προβολή. Ακολούθησε η προβολή άλλων 4 επεισοδίων -μέχρι και το 6ο- ενώ προβαλλόταν και τρέιλερ για τη διαφήμιση της σειράς. Τελικά η επανάληψη της σειράς σταμάτησε από τις 28 Μαΐου, με κοινό να αντιδρά στη σελίδα του καναλιού στο Facebook. Ο λόγος της διακοπής της ήταν τα πνευματικά δικαιώματα τα οποία δεν ανήκουν στο κανάλι αλλά στην γερμανική εταιρία παραγωγής της πρωτότυπης σειράς στην οποία βασίζεται και η ελληνική. Για την προβολή της σειράς σε επανάληψη θα πρέπει να υπάρξει άδεια από την εταιρία αυτή ή η καταβολή ποσού που αντιστοιχεί για την προβολή των επαναλήψεων.

Παραπομπές
----------

1. ↑  Μούζας, Αλέξανδρος (20 Μαρτίου 2007). «Οι τίτλοι της σειράς 'Απαγορευμένη Αγάπη' από τι 1998 μέχρι το 2001». *MOUZAS.COM*. Αρχειοθετήθηκε από το πρωτότυπο στις 26 Μαρτίου 2017. Ανακτήθηκε στις 17 Απριλίου 2020.
2. ↑  Team, Gossip Tv (14 Δεκεμβρίου 2016). «Μάριος Αθανασίου: «Από όλες τις δουλειές μου είμαι ευχαριστημένος»». *GOSSIPTV*. Ανακτήθηκε στις 14 Δεκεμβρίου 2016.
3. ↑  Team, Gossip Tv (11 Οκτωβρίου 2014). «Ιωσήφ Μαρινάκης για Απαγορευμένη Αγάπη». *GOSSIP TV*. Ανακτήθηκε στις 11 Οκτωβρίου 2014.
4. ↑  Greece, People (5 Φεβρουαρίου 2014). «Ορφέας Παπαδόπουλος: «Δεν ήταν επιλογή μου να γίνω ηθοποιός»». *PEOPLE GREECE*. Ανακτήθηκε στις 5 Φεβρουαρίου 2014. [*νεκρός σύνδεσμος*]
5. ↑  Μελάς, Γρηγόρης (20 Ιανουαρίου 2014). «ΑΠΟΚΑΛΥΠΤΙΚΟ: Τα έβαλαν με την «Απαγορευμένη αγάπη»». *NEWSIT*. Ανακτήθηκε στις 20 Ιανουαρίου 2014.
6. ↑  Team, Fthis (22 Μαΐου 2018). «Αυτή είναι η αγαπημένη ελληνική τηλεοπτική σειρά που επιστρέφει στο MEGA!». *FTHIS*. Ανακτήθηκε στις 22 Μαΐου 2018.

Εξωτερικοί σύνδεσμοι
--------------------

* *Απαγορευμένη Αγάπη*   στην IMDb

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές του MEGA |
| --- |
|  |
| Δεκαετίας 1980 | 
* *Πατήρ, υιός και πνεύμα* (1989)
* *Οι Αυθαίρετοι* (1989)
* *Οι Τρεις Χάριτες* (1989)
 |
|  |
| Δεκαετίας 1990 | 
* *Η Δίψα* (1990)
* *Το ρετιρέ* (1990)
* *Οι Απαράδεκτοι* (1991)
* *Τα 7 κακά της μοίρας μου* (1991)
* *Δέκα Μικροί Μήτσοι* (1992)
* *Οι Μικρομεσαίοι* (1992)
* *Οι φρουροί της Αχαΐας* (1992)
* *Η Ελίζα και οι άλλοι* (1992)
* *Παράλληλοι δρόμοι* (1992)
* *Και οι τέσσερις ήταν υπέροχες* (1992)
* *Χάι Ροκ* (1992)
* *Αναστασία* (1993)
* *Το δις εξαμαρτείν* (1993)
* *Στη κόψη του ξυραφιού* (1994)
* *Εμείς κι Εμείς* (1994)
* *Ντόλτσε Βίτα* (1995)
* *Λόγω τιμής* (1996)
* *Παλίρροια* (1996)
* *Προδοσία* (1996)
* *Δύο Ξένοι* (1997)
* *Είμαστε στον αέρα* (1997)
* *Ψίθυροι καρδιάς* (1997)
* *Ο κακός βεζύρης* (1997)
* *Τζιβαέρι* (1997)
* *Το καρέ της ντάμας* (1997)
* *Βίος Ανθόσπαρτος* (1998)
* *Απαγορευμένη Αγάπη* (1998)
* *Η αίθουσα του θρόνου* (1998)
* *Η ζωή που δεν έζησα* (1998)
* *Το σημάδι του έρωτα* (1998)
* *Για μια θέση στον ήλιο* (1999)
* *Η ζωή μας μια βόλτα* (1999)
 |
|  |
| Δεκαετίας 2000 | 
* *Τι ψυχή θα παραδώσεις μωρή* (2000)
* *10 Λεπτά Κήρυγμα* (2000)
* *Σ' αγαπώ μ' αγαπάς* (2000)
* *Αέρινες Σιωπές* (2000)
* *Περί ανέμων και υδάτων* (2000)
* *Πες το ψέματα* (2000)
* *Να με προσέχεις* (2000)
* *Είσαι το ταίρι μου* (2001)
* *Κάπου σε ξέρω* (2001)
* *Επιφάνεια* (2001)
* *Φιλοδοξίες* (2002)
* *Η τράπεζα* (2002)
* *Φεύγα* (2002)
* *Κλείσε τα μάτια* (2003)
* *Η Νταντά* (2003)
* *Σαββατογεννημένες* (2003)
* *Λένη* (2003)
* *Singles* (2004)
* *Safe Sex TV Stories* (2004)
* *Η ώρα η καλή* (2004)
* *Βέρα στο δεξί* (2004)
* *Επτά Θανάσιμες Πεθερές* (2004)
* *Έτσι ξαφνικά* (2004)
* *Εραστής Δυτικών Προαστίων* (2004)
* *Κανείς δε λέει σ' αγαπώ* (2004)
* *Τηλεμπόρα* (2004)
* *Στο Παρά 5* (2005)
* *Δυο μέρες μόνο* (2005)
* *Το Κόκκινο Δωμάτιο* (2005)
* *Πενήντα Πενήντα* (2005)
* *Οι Μάγισσες της Σμύρνης* (2005)
* *Ήρθε κι έδεσε* (2006)
* *Ευτυχισμένοι Μαζί* (2007)
* *Λατρεμένοι μου γείτονες* (2007)
* *Μαζί σου* (2007)
* *Μπαμπά μην τρέχεις* (2007)
* *Γοργόνες* (2007)
* *Big Bang* (2007)
* *Μια στιγμή δυο ζωές* (2007)
* *Μαρία η άσχημη* (2007)
* *1 μήνας και κάτι* (2007)
* *Η Πολυκατοικία* (2008)
* *Μαύρα Μεσάνυχτα* (2008)
* *Τα Μυστικά της Εδέμ* (2008)
* *Όλα στον αέρα* (2008)
* *Λάκης ο γλυκούλης* (2008)
* *Χαρά Αγνοείται* (2009)
* *4* (2009)
* *Η Ζωή της Άλλης* (2009)
* *Η Οικογένεια Βλάπτει* (2009)
* *Μ+Μ* (2009)
* *Μίλα Μου Βρώμικα* (2009)
 |
|  |
| Δεκαετίας 2010 | 
* *Ο 3ος Νόμος* (2010)
* *Το Νησί* (2010)
* *Η γενιά των 592 ευρώ* (2010)
* *Ουκ Αν Λάβοις Παρά του μη έχοντος* (2010)
* *Πίσω στο Σπίτι* (2011)
* *Με λένε Βαγγέλη* (2011)
* *Κλινική Περίπτωση* (2011)
* *Κλεμμένα Όνειρα* (2011)
* *Οι Βασιλιάδες* (2012)
* *Με τα παντελόνια κάτω* (2013)
* *Το σπίτι της Έμμας* (2013)
* *Κάτω Παρτάλι* (2014)
* *Μοντέρνα Οικογένεια* (2014)
* *Δικαίωση* (2014)
* *Εθνική Ελλάδος* (2015)
 |
|  |
| Δεκαετίας 2020 | 
* *Σιωπηλός Δρόμος* (2021)
* *Η Γη της ελιάς* (2021)
* *Κομάντα και Δράκοι* (2021)
* *Maestro* (2022)
* *Milky Way* (2023)
 |

 |